ઇષ્ટનો અનિષ્ટ પર વિજય, દૈવી શક્તિનો આસુરી શક્તિ પર વિજય, ધર્મનો અધર્મ પર વિજય એવા વિજયા દશમી યાને દશેરાના દિવસે સુરતમાં વીઆઇપી રોડ 65 ફુટના બનાવાયેલા રાવણના પુતળાનું 5 મિનિટમાં દહન થઇ ગયું હતું. જયશ્રી રામના નારા સાથે વીઆઇપી રોડ ગુંજી ઉઠ્યો હતો.અડધો કલાક સુધી ચાલેલી રંગબેરંગી આતશબાજીએ આકાશ નવરંગોથી શોભી ઉઠ્યું હતુ, હજારોની મેદની રાવણ દહન જોવા ઉમટી હતી. લગભગ 300 જેટલી જુદી જુદી જાતના ફટાકડાના ઉપયોગ કરવામાં આવ્યો હતો.